Martin Schøyen

Martin Schøyen (født 1940) er en norsk forretningsmann og samler av historiske skrifter og andre gjenstander. Schøyen var arving og eier av Ingeniør M.O. Schøyens Bilcentraler.

Han er siviløkonom fra Norges handelshøyskole (NHH) i Bergen og har hatt en rekke styreverv i selskaper innen persontransport og shipping.85 års omtale i Aftenposten 31. januar 2025 

 Schøyen-samlingen 

Schøyen startet å samle på gamle skrifter i 1955, og eier verdens største private samling av historiske håndskrifter; over 13 500 skrifter fra hele verden, der de eldste er 5 000 år gamle. 


Disse skriftene dekker alt fra papyrus og papir til leire og stein. Schøyen-samlingen er lokalisert både i Oslo og i London. Samlingen har blitt forsøkt solgt til norske myndigheter og anslått pris var 850 millioner. Salget ble ikke gjennomført siden deler av samlingen mangler eierhistorie og kan være smuglet ut av opprinnelseslandene. Opprinnelsen av deler av samlingen har også senere vært undersøkt i en rapport fra University College London  i forbindelse med en utstilling. Rapporten ble aldri offentliggjort.
 Eksempler fra samlingen 
 En koptisk bibeloversettelse fra det 3. århundre, verdens eldste bok i privat eie
 Biter av Dødehavsrullene
 Sumerernes lov fra det 21. århundre f.Kr.; Ur-Nammus lover (leire) – verdens eldste kjente lovverk 
 Babylonsk kalender fra 2000-1600 f.Kr 
 Tutankhamons signetring

 Se også 
 The Schøyen Human Rights Foundation

Referanser

 Eksterne lenker 
 The Schøyen Collection

Kategori:Norske forretningsfolk
Kategori:Bokkunst